作者:吳文英
標題:江南春・秋風清
內容:風響牙籤，雲寒古硯，芳銘猶在棠笏。秋床聽雨，妙謝庭、春早吟筆。城市喧鳴轍。清溪上、小山秀潔。便向此。搜松訪石，葺屋營花，紅塵遠避風月。瞿塘路，隨漢節。記羽扇綸巾，氣凌諸葛。青天萬里，料漫憶、蓴絲鱸雪。車馬從休歇。榮華事、醉歌耳熟。天與此翁，芳芷嘉名，紉蘭佩兮瓊玦。